Lisa   
RMK ja Jolos OÜ vahelise 05.11.2024 lepingu nr 1-18/2024/201 juurde

**ISIKUANDMETE TÖÖTLEMISE NÕUDED VOLITATUD TÖÖTLEJALE**

(hiliseima digitaalallkirja kuupäev)

1. **Üldine**
   1. **Riigimetsa Majandamise Keskus (RMK)** (edaspidi **vastutav töötleja**) edastab **Jolos OÜ-le** (edaspidi **volitatud töötleja**) punktis 2.1 nimetatud andmeid ja volitab volitatud töötlejat neid andmeid töötlema ainult juhul, kui andmete töötlemine on vajalik tulenevalt vastutava ja volitatud töötleja vahel 05.11.2024 sõlmitud lepingust nr 1-18/2024/201 (edaspidi leping).
   2. Käesoleva lisa eesmärk on kokku leppida volitatud töötleja õigustes ja kohustuses lepingu täitmise käigus saadud isikuandmete töötlemisel, millest pooled juhinduvad lepingu täitmisel.
   3. Vastuolude korral lepingu ja käesoleva lisa sätete vahel tuleb juhinduda käesoleva lisa sätetest.
   4. Käesolevas lisas sätestatud nõuded kohalduvad lepingu täitmisele niivõrd, kuivõrd on lepingu esemest tulenevalt olemuslikult asjakohased.
2. **Isikuandmete töötlemise eesmärk ja kirjeldus**
   1. Vastutav töötleja kirjeldab ära isikuandmete töötlustoimingud tabelis 1, milles sätestatakse:
      1. andmete töötlemise eesmärgi/eesmärgid, milleks isikuandmeid vastutava töötleja nimel töödeldakse;
      2. andmesubjektide kategooriad, kelle isikuandmeid töödeldakse;
      3. töödeldavate isikuandmete koosseisu;
      4. töötlemise alused;
      5. andmete säilitustähtajad.

|  |  |  |  |  |
| --- | --- | --- | --- | --- |
| **Töötlemise eesmärk** | **Andmete kategooriad** | **Andmete koosseis** | **Töötlemise alused** | **Säilitustähtajad** |
| Lepingu täitmisega seotud tegevused | RMK töötajad  Volitatud töötleja poolt läbi viidavatel RMK üritustel osalevad isikud | Nimi  (Harvematel juhtudel ka isikukood ja kontakt-andmed) | Lepingu täitmine | Vähim vajalik, aga mitte kauem kui lepingu lõppemise või lõpetamiseni |

**Tabel 1.** Isikuandmete töötlustoimingute tabel

1. **Isikuandmete töötlemise kestus ja säilitamise nõuded**
   1. Volitatud töötleja töötleb isikuandmeid üksnes minimaalses vajalikus mahus ja lepingus kindlaksmääratud aja jooksul, välja arvatud juhul, kui volitatud töötleja on kohustatud teavet töötlema volitatud töötleja suhtes kohalduva seaduse alusel.
   2. Käesoleva lisa raames tuleb andmeid säilitada vastavalt tabelis 1 sätestatud ajale. Selle aja möödudes tuleb andmed volitatud töötleja süsteemidest kustutada.
   3. Peale teenuslepingu lõppemist tuleb vastutava töötleja teave volitatud töötleja hallatavatest süsteemidest turvaliselt kustutada, küsides enne selleks vastutavalt töötlejalt kirjaliku kinnituse. Kinnituse küsimisel tuleb kirjeldada plaanitav turvalise kustutuse meetod.
2. **Nõuded volitatud töötlejale**
   1. Volitatud töötleja on kohustatud kasutama ja töötlema **tabelis 1** olevaid andmeid üksnes lepingu täitmiseks ja vastutava töötleja dokumenteeritud juhiste alusel, välja arvatud juhul, kui volitatud töötleja on kohustatud teavet töötlema volitatud töötleja suhtes kohalduva õiguse alusel. Viimati nimetatud juhul teavitab volitatud töötleja vastutavat töötlejat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu volitatud töötleja suhtes kohalduva õigusega keelatud.
   2. Volitatud töötleja peab täitma kõiki kehtivaid andmete töötlemisalaseid nõudeid, andmete turvalisust puudutavaid ning andmete kaitse alaseid Euroopa Liidu ja Eesti Vabariigi õigusakte ja muid eeskirju.
   3. Volitatud töötleja on kohustatud aitama vastutavat töötlejat järgmiste nõuete täitmise tagamisel, võttes arvesse andmetöötluse laadi ja volitatud töötlejale kättesaadavat teavet:
      1. kohustus hinnata kavandatavate töötlemistoimingute mõju isikuandmete kaitsele (edaspidi „andmekaitsealane mõjuhinnang“), kui teatava töötlemisviisiga kaasneb tõenäoliselt suur oht füüsiliste isikute õigustele ja vabadustele;
      2. kohustus tagada isikuandmete õigsus ja ajakohasus, teavitades vastutavat töötlejat viivitamata, kui volitatud töötleja saab teada, et tema töödeldavad isikuandmed on ebaõiged või aegunud;
      3. kohustus teavitada vastutavat töötlejat kohe, kui vastutava töötleja nõuded ja juhised lähevad volitatud töötleja arvates vastuollu isikuandmete kaitse üldmäärusega või kohaldatavate liidu või liikmesriigi andmekaitsealaste sätetega.
3. **Alamtöötleja kaasamine**
   1. Volitatud töötleja ei telli käesolevate nõuete kohaselt vastutava töötleja nimel tehtavate töötlemistoimingute tegemist alamtöötlejalt ilma vastutava töötleja eelneva kirjaliku eriloata. Volitatud töötleja esitab eriloa taotluse vähemalt 14 kalendripäeva enne kõnealuse alamtöötleja kaasamist koos teabega, mis on vajalik, et vastutav töötleja saaks loa kohta otsuse teha. Luba registreeritakse lepingu külge lisana.
   2. Kui volitatud töötleja kaasab konkreetsete töötlemistoimingute tegemiseks (vastutava töötleja nimel) alamtöötleja, teeb ta seda lepinguga, millega kehtestatakse alamtöötlejale sisuliselt samad andmekaitsealased nõuded, mis on volitatud töötlejal käesolevate nõuete kohaselt.
   3. Volitatud töötleja tagab, et alamtöötleja täidab volitatud töötleja suhtes käesolevaid nõudeid.
   4. Volitatud töötleja jääb vastutava töötleja ees täielikult vastutavaks alamtöötleja nõuete täitmise eest vastavalt volitatud töötlejaga sõlmitud lepingule. Volitatud töötleja teavitab vastutavat töötlejat, kui alamtöötleja ei täida oma lepingulisi nõudeid.
4. **Tehnilised ja korralduslikud meetmed, sealhulgas tehnilised ja korralduslikud meetmed andmete turvalisuse tagamiseks**
   1. Volitatud töötleja kohustub tarvitusele võtma asjakohased tehnilised ja korralduslikud meetmed lepingu alusel toimuva andmete töötlemise loata või ebaseadusliku töötlemise, juhusliku kaotamise või hävitamise või kahjustumise vältimiseks.
   2. Volitatud töötleja tagab organisatsioonisisese metoodilise ja süstemaatilise infoturbe haldamise, eelistatult laialdaselt tunnustatud turvasmetoodika põhjal (nt ISO/IEC 27001, SOC2, CIS Security Controls, Eesti riiklik infoturbe standard E-ITS vms), sh rakendades:
      1. infoturbe riskihalduse;
      2. varahalduse, sh arvestades RMK varadega;
      3. infoturbe rollide ja vastutuse kindlaksmääramine;
      4. pääsuõiguste halduse;
      5. turvaintsidentide halduse;
      6. jätkuvuse halduse, sh oma tarneahela ulatuses;
      7. tööjaamade ja teiste IT-seadmete ja tarkvarade tugevdamise ja konfiguratsioonihalduse;
      8. kahjurvara tõrje;
      9. krüptograafiliste meetmete halduse;
      10. auditilogi ja turvaseire olemasolu;
      11. nõrkuse ja paigahalduse;
      12. füüsiliste turvameetmete halduse;
      13. turvameetmete perioodilise läbivaatuse (vähemalt kord aastas).
   3. Kõik need infoturbe protsessid peavad tagama RMK varade konfidentsiaalsuse, tervikluse, käideldavuse ja organisatsiooni kohanemisvõime muutuvas küberohtude keskkonnas.
5. **Andmete turvalisus edastamisel ja talletamisel**
   1. Volitatud töötleja on kohustatud hoidma lepingu täitmise käigus teatavaks saanud andmeid rangelt konfidentsiaalsena ning mitte kasutama ega avaldama andmeid, mis tahes muul kui käesolevas lepingus sätestatud eesmärgil.
   2. Konfidentsiaalse teabe edastamisel arvutivõrgu kaudu peab teave olema krüpteeritud turvalise krüptomeetme abil vastavalt kokkulepitud andmeedastuse viisile, kas:
      1. rakenduste vahelisel suhtlusel üle API kasutades turvalist šifrikomplektiga TLS (HTTPS) veebiseanssi;
      2. inimkasutajale andmete jagamisel üle veebiliidese kasutades turvalist šifrikomplektiga TLS (HTTPS) veebiseanssi;
      3. kaugpääsuga andmete jagamisel kasutades VPN ühendust turvalise konfiguratsiooniga;
      4. e-kirjaga andmete edastamisel kasutades krüpteeritud manuseid (.cdoc).
   3. Konfidentsiaalse teabe talletamisel (andmed jõudeolekus) peab rakendama turvalisi krüptomeetmeid. Näiteks kogu ketta krüpteerimine, mälupulga krüpteerimine, krüpteeritud andmebaas või andmebaasi kirjed.
   4. Turvaline krüptomeede on lahendus, mis rakendab turvalist krüptoalgoritmi, võtmepikkust, krüptovõtme käsitlust, tarkvara jms. Valikul peab lähtuma uusimast RIA avaldatud krüptograafiliste algoritmide elutsükli uuringust (<https://www.ria.ee/amet-uudised-ja-kontakt/uudised-pressikontakt/uuringud-ja-analuusid?view_instance=2&current_page=1&sort_property=1&sort_direction=desc#kruptouuringud>).
   5. Volitatud töötlejal pole lubatud edastada andmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma vastutava töötleja sellekohase selgesõnalise kirjaliku nõusolekuta.
6. **Pääsuhalduse meetmed**
   1. Volitatud töötleja on kohustatud oma töötajatele andma töödeldavatele isikuandmetele juurdepääsu üksnes ulatuses, mis on vajalik lepingu täitmiseks, haldamiseks ja selle täitmise üle tehtavaks järelevalveks. Volitatud töötleja tagab, et isikuandmeid töötlema hakkavad volitatud isikud on kohustatud järgima isikuandmete töötlemise nõudeid või nende suhtes kehtivaid asjakohaseid seadusjärgseid konfidentsiaalsuskohustusi.
   2. Vastutava töötleja konfidentsiaalse teabega dokumentatsioon peab olema vastavalt märgistatud, kui vastav märgistus on juba seotud alusdokumentatsioonil või kui need juhised on vastutava töötleja poolt antud. Dokumentatsioonil saab kasutada märgistust: asutusesiseks kasutamiseks ning vastav viide õigusaktile või “RMK siseseks kasutamiseks”.
   3. Vastutava töötleja süsteemides talletatud ja üksnes seal töötlemiseks mõeldud teavet ei tohi kopeerida volitatud töötleja süsteemidesse, kui ei ole kirjalikult kokku lepitud teisiti.
   4. Vastutava töötleja konfidentsiaalsele teabele juurdepääsu jagamisel tuleb arvestada konkreetsete töötajate teadmisvajadusega ning rakendada minimaalõiguste printsiipi.
   5. Juurdepääsu võimaldavat teavet (nt paroolid, PIN-koodid, salajased või privaatvõtmed, tookenid jne) tohib talletada ainult krüpteeritud kujul (nt tarkvaraline paroolihoidla, vault) või füüsiliselt kaitstud hoidlas (nt seifis).
   6. Juurdepääsul peab kõikidele kasutajatele jõustama mitmetasemelised autentimisviisid ja keelama üksnes ühetasemelised autentimisviisid.
   7. Vastutava töötleja süsteemides loodud kasutajakontosid võib kasutada ainult volitatud töötleja töötaja, kellele nimeline konto on loodud ja kellele on pääsuõigused üle antud. Konto jagamine on keelatud.
   8. Volitatud töötleja peab vastutavat töötlejat viivitamata teavitama kasutajakonto sulgemisese vajadusest, kui mõni volitatud töötleja töötajatest on töölt lahkunud, ei ole enam seotud lepingu täitmisega või pääsuandmed on sattunud ohtu (nt lekkinud).
7. **Töötluskoha füüsilise turbe meetmed**
   1. Vastutava töötleja konfidentsiaalset teavet tohib töödelda ainult nendes ruumides, kus on tagatud piisav kaitse füüsiliste turvaohtude eest, näiteks seadme vargus või volitamata juurdepääs, ekraani või klaviatuuri jälgimine jms.
8. **Andmete kvaliteedi tagamise meetmed**
   1. Volitatud töötleja peab vastutava töötleja konfidentsiaalset teavet töötlema viisil, et andmete õigsus, täielikkus ja ajakohasus oleks tagatud. Võimalusel peab rakendama sisendandmete valideerimist, töödeldud andmete testimist ja kindlustama volitatud töötleja poolt kasutatava tarkvara korrektne toimimine.
9. **Sündmuste logimine ja seire**
   1. Volitatud töötleja tagab konfidentsiaalse teabe töötlemisega seotud revisjonlogi (audit logi) olemasolu ja pideva turvaseire.
   2. Logisid peab säilitama 2 aastat.
10. **Jätkuvuse ja muudatuse meetmed**
    1. Volitatud töötleja teavitab vastutavat töötlejat kirjalikult kõigist muudatustest, mis võivad mõjutada volitatud töötleja võimet või väljavaateid pidada kinni käesolevast lisast ja vastutava töötleja kirjalikest juhistest. Pooled lepivad kõigis käesolevat lisa puudutavates täiendustes ja muudatustes kokku kirjalikult.
    2. Volitatud töötleja tagab oma teenuste kättesaadavuse, arvestades võimalike probleemidega enda tarneahelas.
    3. Vastutava töötleja poolsel pärimisel annab volitatud töötleja teavet oma toodetes kasutatavatest süsteemi-komponentidest ja turvafunktsioonidest.
    4. Teenuseid mõjutavatest muudatustest ja võimalikest plaanilistest katkestustest antakse vastutavale töötlejale teada enne muudatust või katkestust.
11. **Turvameetmete teavitus ja kontroll**
    1. Vastutav- ja volitatud töötleja peavad suutma tõendada käesolevate nõuete täitmist.
    2. Volitatud töötleja peab võimaldama vastutaval töötlejal või tema poolt volitatud audiitoril teha auditeid ja kontrolle ning panustama nendesse.
    3. Vastutav- ja volitatud töötleja teevad auditi käigus saadud teabe ja auditite tulemused taotluse korral kättesaadavaks pädevale järelevalveasutusele.
    4. Volitatud töötleja tagab oma töötajate teavitamise käesolevatest turvameetmetest.
    5. Volitatud töötleja tagab iseseisvalt enda ja alltöövõtjate organisatsioonis pideva turvameetmete rakendatuse kontrolli.
    6. Volitatud töötleja organisatsioonisisest infoturbehaldust peab auditeerima sõltumatu osapool vähemalt üks kord aastas. Selle korraldab volitatud töötleja.
    7. Tunnustatud turvasertifikaadi (nt ISO/IEC 27001, SOC2) või auditiaruande (E-ITS auditi aruanne) korral ei pea eraldiseisvat sõltumatud auditit lisaks läbi viima, kui sertifikaat või auditi aruanne:
       1. on kehtiv;
       2. käsitlusala katab ära RMK varadega seotud teenused või tooted;
       3. tehakse vastutavale töötlejale kättesaadavaks.
    8. Võimalikud erandid ja kõrvalekalded nimetatud meetmetest tuleb kirjalikult kooskõlastada vastutava töötlejaga enne erandi rakendamist.
    9. RMK võib igal ajahetkel kontrollida ja auditeerida nimetatud turvameetmete rakendatust ja volitatud töötleja peab seda toetama.
12. **Andmetega seotud rikkumisest teavitamine**
    1. Volitatud töötleja teavitab vastutavat töötlejat andmetega seotud rikkumistest või kui on alust kahtlustada, et selline rikkumine on aset leidnud, ilma põhjendamatu viivituseta alates hetkest, kui volitatud töötleja või tema poolt kasutatav alamtöötleja saab teada andmetega seotud rikkumisest või on alust kahelda, et selline rikkumine on aset leidnud, kuid mitte hiljem kui kakskümmend **(20)** tundi pärast sellest teada saamist.
    2. Volitatud töötleja teeb vastutava töötlejaga igakülgset koostööd turvaintsidentide käsitlemisel, sh analüüsimisel, isoleerimisel ja normaalse olukorra taastamisel.
    3. Volitatud töötleja peab oma sisemised lahendused ja protsessid korraldama selliselt, et intsidendi korral vastutava töötlejaga seotud äriprotsessid ja -teenused toimiksid võimalikult vähese häiringuga.
    4. Vastutava töötleja nõudmisel peab volitatud töötleja ilma põhjendamatu viivituseta edastama vastutavale töötlejale kogu andmetega seotud rikkumist puudutava asjakohase informatsiooni.
    5. Teates tuleb kirjeldada vähemalt järgmist:
       1. toimunud andmetega seotud rikkumise laad, andmesubjekti kategooriad ja ligikaudne arv ning isikuandmete liigid ja ligikaudne arv;
       2. eeldatav kuupäev ja kellaaeg;
       3. isikuandmetega seotud rikkumise tõenäolised tagajärjed;
       4. volitatud töötleja asjakohase kontaktisiku nimi ja kontaktandmed, kellelt saab täiendavat informatsiooni;
       5. meetmeid, mida volitatud töötleja rikkumise lahendamiseks on tarvitusele võtnud või võtab, et vältida andmetega seotud rikkumisi tulevikus, ja vajaduse korral ka meetmeid, mille abil leevendada rikkumise võimalikke negatiivseid mõjusid;
       6. esitama muud teavet, mis on mõistlikult nõutav, et vastutav töötleja saaks täita kohaldatavaid andmekaitsealaseid nõudeid, sealhulgas riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks;
       7. Juhul kui kogu teavet ei ole võimalik esitada korraga, peab esialgne teade sisaldama sel ajal kättesaadavat teavet ning täiendav teave esitatakse viivituseta pärast selle saamist.
    6. Teavet andmetega seotud rikkumistest ja turvaintsidentide kohta loetakse konfidentsiaalseks ja see tuleb edastada krüpteeritult.
    7. Teavitus tuleb edastada:
       1. E-posti aadress: [andmekaitse@rmk.ee](mailto:andmekaitse@rmk.ee);
       2. telefon: +372 676 7000.
    8. Vastutav töötleja teavitab vajadusel kolmandaid osapooli, avalikkust ja järelevalveasutusi, sh Andmekaitse Inspektsiooni, Riigi Infosüsteemi Ametit ja Politsei- ja Piirivalveametit. Volitatud töötleja ei teosta avalikku suhtlust osas, mis võimaldab tuvastada vastutavat töötlejat ja tema kliente.
13. **Lõppsätted**
    1. Kui volitatud töötleja ei täida käesolevatest nõuetest tulenevaid kohustusi, võib vastutav töötleja anda volitatud töötlejale korralduse peatada isikuandmete töötlemine seniks, kuni volitatud töötleja järgib käesolevaid nõudeid või leping lõpetatakse. Volitatud töötleja teavitab vastutavat töötlejat viivitamata, kui ta ei suuda käesolevaid nõudeid mis tahes põhjusel täita.
    2. Vastutaval töötlejal on õigus lõpetada leping , kui:
       1. vastutav töötleja on volitatud töötleja poolse isikuandmete töötlemise punkti 15.1 kohaselt peatanud ja kui käesolevaid nõudeid ei hakata järgima mõistliku aja jooksul või hiljemalt ühe kuu jooksul pärast peatamist;
       2. volitatud töötleja rikub oluliselt või jätkuvalt käesolevaid nõudeid või isikuandmete kaitse üldmäärusest tulenevaid nõudeid.
    3. Volitatud töötlejal on õigus lõpetada leping isikuandmete töötlemise osas pärast seda, kui ta on vastutavat töötlejat punkti 4.3.3 kohaselt teavitatud, et tema juhised lähevad vastuollu kohaldatavate õigusnõuetega, kuid vastutav töötleja nõuab nende juhiste järgimist.
    4. Pärast lepingu lõpetamist kustutab volitatud töötleja vastutava töötleja valikul kõik vastutava töötleja nimel töödeldud isikuandmed ja kinnitab vastutavale töötlejale, et ta on seda teinud, või tagastab kõik isikuandmed vastutavale töötlejale ja kustutab olemasolevad koopiad, välja arvatud juhul, kui seaduses kohaselt nõutakse isikuandmete säilitamist. Volitatud töötleja jätkab nendele nõuetele vastavuse tagamist seni, kuni andmed kustutatakse või tagastatakse.